b'\n_START_ARTICLE_\nSylhet\n_START_PARAGRAPH_\nSylhet (bengaliksi \xe0\xa6\xb8\xe0\xa6\xbf\xe0\xa6\xb2\xe0\xa7\x87\xe0\xa6\x9f, Sile\xe1\xb9\xada, sylhetiksi \xe0\xa6\x9b\xe0\xa6\xbf\xe0\xa6\xb2\xe0\xa6\x9f, Chila\xe1\xb9\xada) on kaupunki Koillis-Bangladeshissa l\xc3\xa4hell\xc3\xa4 Intian rajaa Surmajoen varrella. Kaupunki on Sylhetin alueen ja sen osan, Sylhetin piirikunnan keskus. Vuonna 2011 Sylhet oli Bangladeshin viidenneksi v\xc3\xa4kirikkain kaupunki. Sylhet on maan t\xc3\xa4rkeimpi\xc3\xa4 talous-, hallinto-, liikenne- ja koulutuskeskuksia._NEWLINE_Vuonna 2011 Sylhetin kaupungin v\xc3\xa4kiluku oli 479\xc2\xa0837 ja pinta-ala 26,5 km\xc2\xb2._NEWLINE_Koko Sylhetin piirikunnan v\xc3\xa4kiluku oli 3\xc2\xa0434\xc2\xa0188 ja pinta-ala oli 3\xc2\xa0490 km\xc2\xb2. Piirikunta on yksi Bangladeshin nelj\xc3\xa4st\xc3\xa4 t\xc3\xa4rkeimm\xc3\xa4st\xc3\xa4 teealueesta. Vuonna 2013 piirikuntaan kirjattiin 20 teetilaa, jotka kattoivat yhteens\xc3\xa4 52,5 neli\xc3\xb6kilometrin alueen, ja joiden yhteenlaskettu vuositiuotanto oli 5,5 miljoonaa teekiloa.'